Sáləmen. Dávid. Ǎ Ńtondôbə, mə ngálóe wa, zǎ ávōl ábə ma ! Wógó ma ekígá éyɔŋ malɔ́ŋ wā. 2Ngogolán dzama é bɛ́dé ábə wa anə́ ótsīda éwúma, mɔ́ anə́ mə̄túnuŋǎ məsulí mə́ ngōgé. 3Ǎ Ńtondôbə, tə́lége ǹnɔ́ni ânyu dáma, ó kálā fə m̀bɛ́ yā bīyé bí anyu byáma; 4tə wabɔ nə́ ǹnə́m ó yála ma á zēn mətóm, tə mabáman ékɔ̄ā ai bəku bə́ ńyə́bə́ ai bəbɔ bə́ abé á mim̀bɔán myábán: abǒg tə hḿ māyǐ kig namba tɔ ákyəgě bīdí byábán. 5Ású ḿkpáán mətǐŋ wóe, sósōō mod á bímígi ma, á ndə́gələ̄ fə ma ! Tə ḿbɔ́n məsan wáwɔ̂ban ma á ńlō, hədá ngogolán dzama é tɔ̄bɔ́gɔ̄ kɔ́m ósū bə́bə̂ bə́ mam bábán ! 6Bədzóē bábán bə́ ngáman woaban á ńkóm ákɔ́g, bɔ́ yā bə́ ngábə́ miǹtag éyɔŋ bə́ wógo mə kɔ́bɔgɔ nâ: